Kviz znanja – natjecanje iz opće kulture

Kao i prošle školske godine, zadnja 2 tjedna organizirati ćemo Kviz znanja za učenike od 5.-8. razreda. Ove godine malo smo prilagodili samo natjecanje, tako da smo natjecanje organizirali po razredima i to na način da iz svakog razreda može sudjelovati po šest učenika (2 tima po troje učenika)

Prijaviti traju do 28. svibnja 2013. godine, a zaprima ih pedagog koji je i voditelj Kviza.

Prije prijave molim Vas da se savjetujete s razrednicima oko timova kako bi izbjegli eventualne nesuglasice.

**Polufinalni kvizovi: 5. lipnja (A-skupina) i 6. lipnja (B-skupina) – 21 pitanje (7+7+7)**

Iz svakog razreda se prijavljuju 2 ekipe po tri člana koje čine 2 skupine. 1. tim iz razreda ide u A skupinu, 2. tim ide u B skupinu. Tako će u kategoriji 5.-6. razreda u svakoj skupini biti 4 tima, dok će u kategoriji 7.-8. razreda u svakoj skupini biti 5 timova.

**Finalni kvizovi: 12. i 13. lipnja 2013. godine – 30 pitanja (10+10+10)**

U finalu sudjeluju 2 najbolja tima iz svake polufinalne skupine.

**Nagrade:**

Drugoplasirana ekipa dobiva utješnu nagradu – velika čokolada

Pobjednici - svi članovi pobjedničkog tima finalnog kviza dobivaju veliku čokoladu

***Bodovanje za projekt Budimo bolji***

Pobjednik svake polufinalne skupine osvaja 3 boda, drugoplasirani osvaja 2 boda, trećeplasirani 1 bod.

Pobjednik u finalu osvaja 5 boda, drugoplasirani 3 boda, trećeplasirani 1 bod.

Maksimalan broj osvojenih bodova svakog razreda je 11.